# REFERAT AF BESTYRELSESMØDE

|  |  |  |
| --- | --- | --- |
|  |  |  |
| Mødedato | : | 08.04.10 |
| Referatdato | : | Ditto |
| Tilstede | : | Per, Ulrik, Klaus, Torben, Vibeke, Casper, Klaus |
| Fraværende | : | Søren |
| Næste møde | : | 27. maj kl. 19:30 hos Torben S81 |
|  |  |  |

## Dagsorden

1) Valg af referent

2) Meddelelser, bl.a. er der fjernet et hegn mellem skolens grund og bagsiden af Korshøjen, beboere her synes det er et problem

3) Omlægning af busruter, skal vi gøre noget desangående?

4) Nyt fra udvalgene, herunder planlægning af arbejdslørdag

5) Økonomi

6) Evt.

7) Dato for næste møde

**1) Valg af referent**

- Klaus

**2) Meddelelser**

- Der er fjernet et hegn (buske bl.a.) mellem skolens grund og bagsiden af Korshøjen, beboere her synes det er et problem, fordi der bliver for åbent. Det giver ’rod’ i området.

> Vibeke kontakter skolen for at høre om de evt. planlægger at genetablere beplantningen.

- Ulriks tilbud om at koordinere og skabe kontakt mellem de af højenes beboere som står for at skulle bruge håndværkere er blevet taget godt imod af det nye Bygnings- og forskønnelsesudvalg. Ulrik vil tage kontakt til beboerne gennem Højtaleren.

- Torben har indhentet priser på forskellige havemøblementer. De findes i meget forskellige prisklasser og designs. Bestyrelsen har besluttet at indkøbe to klassiske (dyre) modeller til permanente (sikrede) placeringer og et fem billige modeller, som kan tilgodese ideerne om nogle mobile møblementer, der kan skabe liv i området. Samlet ca. 25.000,- mindre end det beløb bestyrelsen fik tildelt, til fællesarealernes forskønnelse, på generalforsamlingen.

- Klaus har fået kontakt med ejerne af Korshøjen 1 angående facadens udseende og problemer med vareleverancer til Netto før 7 om morgenen. Advokatformaet Tang+Krogh mener ikke facaden er utilfredsstillende. Klaus fik kontakt med Netto, som har taget imod hans henvendelse og har lovet at meddele problemerne til chaufførerne, og indskærpe leveringstidspunktet.

- Ulrik og Casper fortsætter undersøgelserne om mulighed for anlæggelse af vejbump på Korshøjen.

**3) Omlægning af busruter**

- Frey Eberholst (K83) har foreslået bestyrelsen skal foranstalte et samarbejde for områdets grundejerforeninger/lejerforeninger m.m., som skal munde ud i høringssvar, der tager mest mulig hensyn til beboerne i hele området.

> Bestyrelsen opfordrer Frey til selv at etablere et samarbejde for de af højenes beboere, som er interesserede, men vil følge udviklingen i sagen og Midttrafiks planlægning løbende.

**4) Nyt fra udvalgene, herunder planlægning af arbejdslørdag**

- Legepladsudvalget v/Per indkaldte til møde, men fik for mange afbud. Der holdes møde medio april om etablering af satellitlegepladsen.

- Bygnings- og forskønnelsesudvalget v/ Casper: Ideen med tagmænd, det tjekker tage inden vinterhalvåret for affald og lign. er foreløbig stillet i bero. Den bliver taget op igen til efteråret. Udvalget arbejder på nogle retningslinjer for renovering af facader. Udvalget arbejder ligeledes på retningslinjer for efterisolering af tag. Udvalget gør opmærksom på, at lokalplanen for området kan indebære risiko for at vejene bliver gjort private, med alt hvad det indebærer for snerydning og vejstandard.

- Grøntudvalg v/Vibeke: Aftalen med kommunen om den nye affaldsspand ved legepladsen kører. Træfældning starter snarest – der er mærket træer syd for Jættehøjen og nogle få stykker nord for Korshøjen. Udvalget sender et referat ud for årets planer. Grøntudvalgets medlemmer vil gerne have nøgler til skuret – bevilget. Gode forslag fra beboere til indkøb af værktøj kan gives til Vibeke.

- Nu dato for arbejdslørdag er den **29. juni** – fra klokken 10. Programmet for dagen med arbejde og efterfølgende vejfest er stadig gældende.

**5) Økonomi**

- Girokort til indbetaling af kontingent skal snart udsendes. Fx med næste nummer af Højtaleren.

**6) Evt.**

- Bestyrelsen vil meget gerne have arkitektfirmaet Friis og Moltke ud til et foredrag og inspirationsaften.

> Klaus (Aktivitetsudvalget) kigger på sagen.

**7) Dato for næste møde**

- 19:30 hos Torben S81

Referentens navn Klaus